title: Kommissionens gennemførelsesforordning (EU) 2020/1473 af 13. oktober 2020 om 317. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne

text:
                  13.10.2020

                  DA

                  Den Europæiske Unions Tidende

                  LI 334/1

         KOMMISSIONENS GENNEMFØRELSESFORORDNING (EU) 2020/1473
         af 13. oktober 2020
         om 317. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til ISIL- (Da'esh) og Al-Qaida-organisationerne (1), særlig artikel 7, stk. 1, litra a), og artikel 7a, stk. 1, og
         ud fra følgende betragtninger:

                     (1)

                     Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

                     (2)

                     Den 8. oktober 2020 besluttede Sanktionskomitéen under FN's Sikkerhedsråd at tilføje et punkt til listen over de personer, grupper og enheder, der er omfattet af indefrysningen af pengemidler og økonomiske ressourcer.

                     (3)

                     Bilag I til forordning (EF) nr. 881/2002 bør derfor ændres.

                     (4)

                     For at sikre, at foranstaltningerne i denne forordning er effektive, bør den træde i kraft øjeblikkeligt —

               VEDTAGET DENNE FORORDNING:

            Artikel 1
            Bilag I til forordning (EF) nr. 881/2002 ændres som angivet i bilaget til nærværende forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. oktober 2020.

                  På Kommissionens vegne

                  For formanden

                  Generaldirektør

                  Generaldirektoratet for Finansiel Stabilitet,

                  Finansielle Tjenesteydelser og Kapitalmarkedsunionen

            (1)  EFT L 139 af 29.5.2002, s. 9.

            BILAG
            I bilag I til forordning (EF) nr. 881/2002 tilføjes følgende punkt under overskriften »Fysiske personer«:

               »Jamal Hussein Hassan Zeiniye (oprindelig skrivemåde: زینیھ حسن حسین جمال) (alias af god kvalitet: Jamal Husayn Zayniyah; alias af lav kvalitet: a) Abu Malek El Talleh, b) Abu Hussein, c) Abu-Malik al-Ansari, d) Abu-Malik al-Shami, e) Abu-Malik al-Talli). Fødselsdato: a) 17.8.1972, b) 1.1.1972. Fødested: a) Benghazi, Libyen, b) Al Tall, Den Syriske Arabiske Republik, c) Tell Mnin, Den Syriske Arabiske Republik. Nationalitet: Syrisk. Pasnummer: 3987189 (syrisk pas). Nationalt identitetsnummer: a) 13080011550, b) 5877002 (syrisk id-kort udstedt den 25. maj 2011). Adresse: a) Den Syriske Arabiske Republik, b) Arsal, Bekaa, Libanon. Andre oplysninger: a) leder af Al-Nusrah Front for the People of the Levant i Vestqalamun, Den Syriske Arabiske Republik, b) moderens navn er Amina Tohmeh. Den i artikel 7d, stk. 2, litra i), omhandlede dato: 8.10.2020.«


title: Kommissionens gennemførelsesforordning (EU) 2020/2178 af 15. december 2020 om berigtigelse af gennemførelsesforordning (EU) 2020/1433 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pouligny-Saint-Pierre« (BOB))

text:
                  22.12.2020

                  DA

                  Den Europæiske Unions Tidende

                  L 433/31

         KOMMISSIONENS GENNEMFØRELSESFORORDNING (EU) 2020/2178
         af 15. december 2020
         om berigtigelse af gennemførelsesforordning (EU) 2020/1433 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pouligny-Saint-Pierre« (BOB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Den 5. oktober 2020 vedtog Kommissionen gennemførelsesforordning (EU) 2020/1433 (2)om godkendelse af en ændring af varespecifikationen for betegnelsen »Pouligny-Saint-Pierre« (BOB) i henhold til artikel 52, stk. 2, i forordning (EU) nr. 1151/2012. Ved en fejl blev henvisningen til en overgangsperiode i henhold til artikel 15, stk. 4, i forordning (EU) nr. 1151/2012, som Frankrig har indrømmet visse erhvervsdrivende, udeladt i forordning (EU) 2020/1433.

                     (2)

                     Ved brev af 20. december 2018 meddelte de franske myndigheder Kommissionen, at der var fastsat en overgangsperiode i henhold til artikel 15, stk. 4, i forordning (EU) nr. 1151/2012 frem til den 30. juni 2025 for erhvervsdrivende, der er etableret i Frankrig, og som opfylder betingelserne i nævnte artikel i overensstemmelse med bekendtgørelse af 22. november 2018 om ændring af varespecifikationen for den beskyttede oprindelsesbetegnelse »Pouligny-Saint-Pierre«, der blev offentliggjort den 8. december 2018 i Journal Officiel de la République française (Frankrigs statstidende).

                     (3)

                     Under den nationale indsigelsesprocedure blev der modtaget otte indsigelser vedrørende mælkens produktionsbetingelser og navnlig vedrørende det i umulige i at overholde den andel af foder, der skal komme fra det geografiske område ifølge varespecifikationen, hvori det hedder, at »foder produceret i det geografiske område (foder + kraftfoder) [skal udgøre] mindst 75 % målt i tørstof af besætningens samlede årlige foderration.« Disse erhvervsdrivende, der i øvrigt lovligt har markedsført »Pouligny-Saint-Pierre« uafbrudt i mindst fem år forud for ansøgningen om registrering, opfylder betingelserne i artikel 15, stk. 4, i forordning (EU) nr. 1151/2012. De er derfor blevet indrømmet overgangsperioder, der udløber den 30. juni 2025, og som nu skal godkendes af Kommissionen.

                     (4)

                     De berørte erhvervsdrivende er: Earl de Vesche (SIRET-nr. 50317689300017), Ferme des Ages SIRET-nr. 19360598700026), Gaec de Villiers (SIRET-nr. 41293309500017), Jean Barrois (SIRET-nr. 33452601900016), Earl des Grands vents SIRET-nr. 52325005800014), Earl du Start Chiebe (SIRET-nr. 50979878100019), Gaec de la Custière (SIRET-nr. 31928251300013), Gaec des Chinets (SIRET-nr. 35328804600017).

                     (5)

                     Gennemførelsesforordning (EU) 2020/1433 bør derfor berigtiges —

               VEDTAGET DENNE FORORDNING:

            Artikel 1
            I gennemførelsesforordning (EU) 2020/1433 tilføjes følgende artikel:

                  »Artikel 1a
                  Den beskyttelse, der ydes i henhold til artikel 1, er omfattet af den overgangsperiode, som Frankrig har fastsat i medfør af artikel 15, stk. 4, i forordning (EU) nr. 1151/2012 for de erhvervsdrivende, der opfylder betingelserne i nævnte artikel, efter bekendtgørelsen af 22. november 2018 om ændring af varespecifikationen for den beskyttede oprindelsesbetegnelse »Pouligny-St-Pierre«, der blev offentliggjort den 8. december 2018 i Journal Officiel de la République française (Frankrigs statstidende).«

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. december 2020.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  Kommissionens gennemførelsesforordning (EU) 2020/1433 af 5. oktober 2020 om godkendelse af en væsentlig ændring af varespecifikationen for en betegnelse, der er opført i registret over beskyttede oprindelsesbetegnelser og beskyttede geografiske betegnelser (»Pouligny-Saint-Pierre« (BOB)) (EUT L 331 af 12.10.2020, s. 19).


title: Kommissionens gennemførelsesforordning (EU) 2020/2179 af 16. december 2020 om tarifering af varer i den kombinerede nomenklatur

text:
                  22.12.2020

                  DA

                  Den Europæiske Unions Tidende

                  L 433/33

         KOMMISSIONENS GENNEMFØRELSESFORORDNING (EU) 2020/2179
         af 16. december 2020
         om tarifering af varer i den kombinerede nomenklatur
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (1), særlig artikel 57, stk. 4, og artikel 58, stk. 2, og
         ud fra følgende betragtninger:

                     (1)

                     For at sikre en ensartet anvendelse af den kombinerede nomenklatur, der er knyttet som bilag til Rådets forordning (EØF) nr. 2658/87 (2), bør der vedtages bestemmelser vedrørende tariferingen af de i bilaget omhandlede varer.

                     (2)

                     Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.

                     (3)

                     Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.

                     (4)

                     Det er hensigtsmæssigt, at bindende tariferingsoplysninger, der er meddelt vedrørende varer, som er omfattet af denne forordning, men som ikke er i overensstemmelse hermed, i en vis periode fortsat kan påberåbes af modtageren, jf. artikel 34, stk. 9, i forordning (EU) nr. 952/2013. Denne periode bør fastsættes til tre måneder.

                     (5)

                     Foranstaltningerne i denne forordning er i overensstemmelse med udtalelse fra Toldkodeksudvalget —

               VEDTAGET DENNE FORORDNING:

            Artikel 1
            De varer, der er anført i kolonne 1 i tabellen i bilaget, tariferes i den kombinerede nomenklatur under den KN-kode, der er nævnt i kolonne 2 i tabellen.

            Artikel 2
            Bindende tariferingsoplysninger, som ikke er i overensstemmelse med denne forordning, kan fortsat påberåbes i henhold til artikel 34, stk. 9, i forordning (EU) nr. 952/2013 i en periode på tre måneder fra denne forordnings ikrafttræden.

            Artikel 3
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. december 2020.

                  På Kommissionens vegne

                  For formanden

               Gerassimos THOMAS

                  Generaldirektør

                  Generaldirektoratet for Beskatning og Toldunion

            (1)  EUT L 269 af 10.10.2013, s. 1.

            (2)  Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (EFT L 256 af 7.9.1987, s. 1).

            BILAG

                        Varebeskrivelse

                        Tarifering (KN-kode)

                        Begrundelse

                        (1)

                        (2)

                        (3)

                        En rektangulær taske af formstøbt silikoneelastomer. Den måler ca. 16,5 cm i længden, 10 cm i højden og 2,5 cm i bredden. Den har en fastgjort håndledsrem af samme materiale og en lukkemekanisme (lynlås).
                        Varen produceres på én gang med integrerede dele (håndledsrem og lynlås) og har intet indvendigt udstyr.
                        Varen er bestemt til at bære og beskytte forskellige små genstande.
                        Se billeder  (*1)

                        3926 90 97

                        Tarifering i henhold til almindelig tariferingsbestemmelse 1 og 6 vedrørende den kombinerede nomenklatur og teksten til KN-kode 3926 , 3926 90  og 3926 90 97 .
                        Tarifering under pos. 4202  er udelukket, da denne position kun omfatter de varer, der er direkte nævnt deri, og lignende beholdere (se også de forklarende bemærkninger til HS, pos. 4202 , første afsnit).
                        Varen svarer på grund af dens objektive kendetegn (især den enkle indvendige side og den lille størrelse) ikke til en kuffert, toilettaske, dokumentmappe, skoletaske eller lignende beholder i første del af pos. 4202 . Varen betragtes ikke som lignende beholder i første del af pos. 4202 , idet den ikke er særligt formet eller tilpasset indvendigt til at opbevare særlige værktøjer med eller uden tilbehør (se også HS, pos. 4202 , tredje afsnit og niende afsnit, litra f). Varen er derfor ikke omfattet af ordlyden i første del af pos. 4202 .
                        De varer, der er omfattet af anden del af pos. 4202 , skal kun være af materialer specificeret heri eller skal helt eller hovedsageligt være dækket af sådanne materialer eller med papir (se også HS, pos. 4202 , fjerde afsnit).
                        Eftersom varen består af formstøbt silikoneelastomer, kan den ikke betragtes som en håndtaske med en yderside af folier af plast. Varen er derfor ikke omfattet af ordlyden i andel del af pos. 4202 .
                        Varen er ikke af den slags, der normalt bæres i lommen eller i håndtasken som f.eks. brilleetuier, tegnebøger, punge, nøgleetuier, cigaretetuier, cigaretuier, pibeetuier og tobakspunge (se også HS, forklarende bemærkninger til underpos. 4202.31, 4202.32 og 4202.39). Varen kan derfor ikke tariferes under underpositionerne 4202.31, 4202.32 og 4202.39.
                        Varen skal derfor tariferes under KN-kode 3926 90 97  som andre varer af plast.

               (*1)  Billederne tjener kun til information.